סטלה קורין-ליבר

סטֶלָה קורין-ליבֶּר (נולדה ב-1948) היא עיתונאית ופרשנית ישראלית, שכתבה בשבועון "העולם הזה" ובעיתון גלובס.

ביוגרפיה 
קורין-ליבר נולדה בעיראק בשלהי שנות ה-40, וכשהייתה בת שנתיים עלתה משפחתה לישראל. עבדה במשך שנתיים כדיילת אוויר. לאחר שהשלימה לימודי סיעוד והוכשרה בבית הספר לאחיות בבית החולים הדסה עין כרם בירושלים, התגייסה לצה"ל ושירתה כאחות צבאית ראשית. יצאה לקצונה והשתחררה בדרגת סרן. עבדה כאחות בחדר מיון במרכז רפואי הדסה בירושלים.

לאחר שעזבה את הדסה פנתה אל אורי אבנרי וביקשה להשתלב בעולם העיתונות, ב-1979 החלה לכתוב לשבועון "העולם הזה", שם סיקרה את הנעשה ביהודה ושומרון וחבל עזה.. לאחר שנתיים עזבה את "העולם הזה" לאחר אי הסכמה בינה לבין אבנרי באשר ליחס השבועון כלפי נשים.

לאחר שעזבה את "העולם הזה" כתבה קורין-ליבר בירחון מוניטין. לבקשתם של אדם ברוך וחיים בר און החלה לשמש פרשנית כלכלית בשבועון "כספים", והמשיכה כשזה התאחד עם העיתון גלובס.

בשנת 2009 הוענק לה אות אומ"ץ מטעם תנועת אומ"ץ. ב-2016 הוענק לה פרס מפעל חיים מטעם אגודת העיתונאים בתל אביב.

בשנת 2019 פרשה מעבודתה בגלובס, וכיום היא כותבת טור שבועי באתר הכלכלי ביזפורטל ומשמשת פרשנית כלכלית בעכשיו 14, וגם משתתפת כמגישה לצידו של 
יעקב ברדוגו בתוכנית רבע לחמש ברדיו גלי ישראל.

הערות שוליים 

פרשנים כלכליים ישראלים
סגל גלובס
סגל העולם הזה
פרשניות ישראליות
בוגרות תיכון קלעי (גבעתיים)
בוגרי תיכון קלעי (גבעתיים)
ישראליות זוכות פרסים
אחיות ישראליות
דיילות אוויר ישראליות
אחים ישראלים
ישראליות ילידות עיראק
ישראלים ילידי עיראק
ישראליות שנולדו ב-1948
ישראלים שנולדו ב-1948